*Bizony, bizony, mondom néktek, ha valaki megtartja az én igémet, nem lát halált soha.”* (Jn 8,51)

A kettős „bizony” mondatkezdés után a Bibliában különösen hangsúlyos mondanivaló következik. A fenti Igeversben leírt kijelentés pontosan ilyen: „*ha valaki megtartja az én igémet, nem lát halált soha.”* A halál az ember életének legnagyobb rizikófaktora. Mindannyian tudjuk, hogy a földi életünk véges, de a befejezés időpontját normál esetekben nem siettetjük. Testünkben lévő ösztöneik is az élet után kapaszkodnak.

Jézus szájából itt a megoldás. Egyértelmű, hogy nem ezen a földön és nem ebben a testben fogunk örökké élni, de Jézus elhozta az örök élet lehetőségét mindenki számára. Aki hisz, aki megtartja Jézus Igéit, nem látja meg a halált. Bár teste a földbe kerülhet, a legbensőbb lénye, a szelleme nem lesz elválasztva Istentől, az Élet Forrásától. Az Ő jelenlétében lenni az igazi élet, ezt hozta el a kereszt áldozata a mi számunkra. Ugye jó kilátás? *Vadon Gyula*